Amawal n Bulifa yeffeɣ-d deg useggas n 1913, seg yimir-nni ar ass-a zrin 108 n yiseggasen. Xas ayen d-yeddan deg-s ama d awalen ama d isalen nniḍen yesɛa azal, maca tarrayt yeḍfer umeskar-is ahat ur twulem ara aṭas imeɣriyen, ladɣa wid ilemmden (tamaziɣt) taqbaylit; s wakka, tuttra-nteɣ tagejdant : amek i nezmer ad as-nefk udem atrar i umawal taqbaylittfransist n Si Aɛmar Saɛid Bulifa akken ad iwulem imeɣriyen akken ma llan? Nnig waya, amawal-agi d asinutlayan taqbaylit-tafransist, amek nezmer ad t-nerr d ayenutlayan taqbaylittaqbaylit?